CELEX: 32021R1934
Language: hu
Date: 2021-07-30 00:00:00
Title: A Bizottság (EU) 2021/1934 felhatalmazáson alapuló rendelete (2021. július 30.) az (EU) 2015/2446 felhatalmazáson alapuló rendeletnek az áruk származására vonatkozó egyes rendelkezések tekintetében történő módosításáról

2021.11.10.   
               
               
                  HU
               
               
                  Az Európai Unió Hivatalos Lapja
               
               
                  L 396/10
               
            
         A BIZOTTSÁG (EU) 2021/1934 FELHATALMAZÁSON ALAPULÓ RENDELETE
         (2021. július 30.)
         az (EU) 2015/2446 felhatalmazáson alapuló rendeletnek az áruk származására vonatkozó egyes rendelkezések tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 62. és 65. cikkére,
         mivel:
         
                     (1)
                  
                  
                     A 952/2013/EU rendelet 60. cikke szabályokat állapít meg az áruk nem preferenciális származásának meghatározására. Az említett cikk (1) bekezdésével összhangban a teljes egészében egyetlen országban vagy területen létrejött vagy előállított árut az abból az országból vagy területről származónak kell tekinteni. Annak tisztázása érdekében, hogy hogyan határozható meg a teljes egészében egyetlen országban vagy területen előállítottnak tekintendő növényi termékek nem preferenciális származása, módosítani kell az (EU) 2015/2446 felhatalmazáson alapuló bizottsági rendelet (2) 31. cikkének b) pontját annak pontosítása érdekében, hogy a növényi termékeket nem csak betakarították az adott országban vagy területen, de ott is termesztették.
                  
               
                     (2)
                  
                  
                     Azon termékek nem preferenciális származása meghatározásának összehangolása érdekében, amelyeknél a feldolgozási vagy megmunkálási műveletek gazdaságilag nem indokoltak, nem tartoznak az (EU) 2015/2446 felhatalmazáson alapuló rendelet 22-01. mellékletének hatálya alá, módosítani kell az említett rendelet 33. cikkének harmadik bekezdését annak pontosítása érdekében, hogy a felhasznált anyagok nagyobb részének meghatározására vonatkozó kritériumnak az említett anyagok tömegén vagy értékén kell alapulnia. A specifikációt a Vámegyüttműködési Tanács létrehozásáról szóló, 1950. december 15-én Brüsszelben megkötött egyezmény által létrehozott szervezet által elfogadott Harmonizált Áruleíró és Kódrendszer („Harmonizált Rendszer”) nómenklatúrájának fejezetei szerint kell elkészíteni.
                  
               
                     (3)
                  
                  
                     Az (EU) 2015/2446 felhatalmazáson alapuló rendelet 34. cikke értelmében a minimális műveletek nem tekinthetők a nem preferenciális származást megalapozó gazdaságilag indokolt, lényeges feldolgozásnak vagy megmunkálásnak. Ezért azokban az esetekben, amikor az áru utolsó átalakítása minimális műveletből áll, olyan módszert kell megállapítani, amely lehetővé teszi az érintett áruk nem preferenciális származásának meghatározását. Az (EU) 2015/2446 felhatalmazáson alapuló rendelet 34. cikkét ki kell egészíteni annak előírásával, hogy az ilyen árukat úgy kell tekinteni, mint amelyek utolsó lényeges megmunkálására vagy feldolgozására abban az országban vagy azon a területen került sor, ahonnan az anyagok tömeg vagy érték szerint meghatározott legnagyobb hányada származik, a Harmonizált Rendszer árucsoportja szerint.
                  
               
                     (4)
                  
                  
                     Az (EU) 2015/2446 felhatalmazáson alapuló rendelet 35. cikkének (2) bekezdése szerint a Kombinált Nómenklatúra meghatározott áruosztályába tartozó, az Unióban előzőleg szabad forgalomba bocsátott bármely áruhoz történő felhasználásra szánt lényeges pótalkatrészt, amennyiben a lényeges pótalkatrésznek a gyártási szakaszban történő beépítése nem változtatta volna meg az áru származását, ugyanolyan származásúnak kell tekinteni, mint magát az árut. A következetesség érdekében az említett rendelet 35. cikkének (3) bekezdésében szereplő „lényeges pótalkatrész” fogalommeghatározását módosítani kell annak érdekében, hogy az említett rendelkezés a) pontjában elhagyják a korábban exportált árukra való hivatkozást.
                  
               
                     (5)
                  
                  
                     Az (EU) 2015/2446 felhatalmazáson alapuló rendelet 22-01. melléklete egyedi szabályokat állapít meg annak az országnak a meghatározására, amelyben bizonyos áruk átestek az ugyanazon rendelet 32. cikke értelmében vett utolsó lényeges átalakításon. Az említett mellékletben előírt szabályokat az ott felsorolt árukra a Harmonizált Rendszer szerinti besorolásuk alapján kell alkalmazni. Mivel a Harmonizált Rendszer 2022. évi változata módosult, a 22-01. mellékletet ennek megfelelően naprakésszé kell tenni.
                  
               
                     (6)
                  
                  
                     Az (EU) 2015/2446 felhatalmazáson alapuló rendelet 22-03. melléklete meghatározza azokat a feltételeket, amelyek teljesülése esetén a termékek az általános preferenciarendszer (GSP) alkalmazásában a kedvezményezett országokból származónak tekinthetők. Az említett mellékletben előírt szabályokat e termékekre különösen a Harmonizált Rendszer szerinti besorolásuk alapján kell alkalmazni. Mivel a Harmonizált Rendszer 2022. évi változata módosult, a 22-03. mellékletet ennek megfelelően naprakésszé kell tenni.
                  
               
                     (7)
                  
                  
                     Az (EU) 2015/2446 felhatalmazáson alapuló rendelet 22-04. melléklete felsorolja a GSP keretében a regionális kumulációból kizárt anyagokat. Az említett mellékletben előírt szabályokat különösen a Harmonizált Rendszer szerinti osztályozásuk alapján kell alkalmazni ezekre az anyagokra. Mivel a Harmonizált Rendszer 2022. évi változata módosult, a 22-04. mellékletet ennek megfelelően naprakésszé kell tenni.
                  
               
                     (8)
                  
                  
                     A Harmonizált Rendszer 2022. évi változata csak 2022. január 1-jétől alkalmazandó, ezért az (EU) 2015/2446 felhatalmazáson alapuló rendelet 22-01., 22-03. és 22-04. mellékletének a Harmonizált Rendszer 2022. évi változatából eredő módosításait 2022. január 1-jétől kell alkalmazni.
                  
               
                     (9)
                  
                  
                     Az (EU) 2015/2446 felhatalmazáson alapuló rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2015/2446 felhatalmazáson alapuló rendelet a következőképpen módosul:
            
                        1.
                     
                     
                        A 31. cikk b) pontja helyébe a következő szöveg lép:
                        
                                    b)
                                 
                                 
                                    „az ott termesztett és betakarított növényi termék;”.
                                 
                              
                  
                        2.
                     
                     
                        A 33. cikk harmadik bekezdésének helyébe a következő szöveg lép:
                        „A 22-01. mellékletben nem szabályozott áruk esetében, amennyiben az utolsó megmunkálás vagy feldolgozás gazdaságilag nem indokolt, úgy kell tekinteni, hogy az áruk azon utolsó gazdaságilag indokolt lényeges feldolgozása vagy megmunkálása, amelynek eredményeként új termék jött létre, vagy amely az előállítás fontos szakaszát képezte, abban az országban vagy azon a területen történt, ahonnan az anyagok legnagyobb hányada származik. Amennyiben a végterméket a Harmonizált Rendszer 1–29. vagy 31–40. árucsoportjába kell besorolni, az anyagok legnagyobb hányadát az anyagok tömege alapján kell meghatározni. Amennyiben a végterméket a Harmonizált Rendszer 30. vagy 41–97. árucsoportjába kell besorolni, az anyagok legnagyobb hányadát az anyagok értéke alapján kell meghatározni.”
                     
                  
                        3.
                     
                     
                        A 34. cikk a következő albekezdéssel egészül ki:
                        „A 22-01. mellékletben szabályozott áruk esetében az ezen árukra vonatkozó, az adott árucsoporthoz tartozó maradékszabályok alkalmazandók. A 22-01. mellékletben nem szereplő áruk esetében, amennyiben az utolsó megmunkálás vagy feldolgozás minimális műveletnek minősül, a végtermék származása az az ország vagy terület, ahonnan az anyagok legnagyobb hányada származik. Amennyiben a végterméket a Harmonizált Rendszer 1–29. vagy 31–40. árucsoportjába kell besorolni, az anyagok legnagyobb hányadát az anyagok tömege alapján kell meghatározni. Amennyiben a végterméket a Harmonizált Rendszer 30. vagy 41–97. árucsoportjába kell besorolni, az anyagok legnagyobb hányadát az anyagok értéke alapján kell meghatározni.”
                     
                  
                        4.
                     
                     
                        A 35. cikk (3) bekezdésének a) pontja helyébe a következő szöveg lép:
                        
                                    „a)
                                 
                                 
                                    amely alkotóelem nélkül a szabad forgalomba bocsátott berendezés, gép, készülék vagy jármű rendeltetésszerű üzemeltetése nem biztosítható; és”.
                                 
                              
                  
                        5.
                     
                     
                        A 22-01. melléklet e rendelet I. mellékletének megfelelően módosul.
                     
                  
                        6.
                     
                     
                        A 22-03. melléklet e rendelet II. mellékletének megfelelően módosul.
                     
                  
                        7.
                     
                     
                        A 22-04. melléklet e rendelet III. mellékletének megfelelően módosul.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Az 1. cikk 5., 6. és 7. pontját 2022. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. július 30-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 269., 2013.10.10., 1. o.
         
         
            (2)  A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.).
      
      
         
            I. MELLÉKLET
            Az (EU) 2015/2446 felhatalmazáson alapuló rendelet 22-01. melléklete a következőképpen módosul:
            
                        1.
                     
                     
                        A bevezető megjegyzések 2.1. pontjában a harmadik mondat helyébe a következő szöveg lép:
                        „A »Harmonizált Rendszer« vagy »HR« kifejezés a Harmonizált Áruleíró- és Kódrendszerről szóló, a Vámegyüttműködési Tanács 2019. június 28-i ajánlásával módosított nemzetközi egyezménnyel létrehozott árunómenklatúrát jelenti (a továbbiakban: »2022. évi HR«).”
                     
                  
                        2.
                     
                     
                        A „kód a 2017. évi HR szerint” szövegrész helyébe a melléklet teljes szövegében a „kód a 2022. évi HR szerint” szöveg lép.
                     
                  
                        3.
                     
                     
                        A IV. áruosztály 20. árucsoportjának 2. pontjában az árucsoportra vonatkozó, keverékekre alkalmazandó maradékszabály helyébe a következő szöveg lép:
                        
                                    „2.
                                 
                                 
                                    Az ezen árucsoportba tartozó termékek keverékének származási országa azon anyagok származási országa, amelyek a keverék több mint 50 tömegszázalékát teszik ki. a 2009 vtsz. alá tartozó termékek (gyümölcsök vagy diófélék leve (beleértve a szőlőmustot és a kókuszvizet is) és zöldséglé, nem erjesztve és hozzáadott alkoholtartalom nélkül, cukor vagy más édesítőanyag hozzáadásával is) esetében azonban a keverék származási országa azon anyagok származási országa, amelyek a keverék szárazanyagának több mint 50 tömegszázalékát teszik ki. Az azonos származású anyagok tömegét össze kell adni.”
                                 
                              
                  
                        4.
                     
                     
                        A IV. áruosztály 22. árucsoportjában a fejezet végén található „Az árucsoportra vonatkozó maradékszabály” cím helyébe a következő szöveg lép:
                        „Ha a származási ország az elsődleges szabályok és az árucsoporthoz tartozó másik maradékszabály alapján sem állapítható meg, akkor az áruk származási országa az az ország, amelyből az anyagok tömeg szerint meghatározott legnagyobb hányada származik.”
                     
                  
                        5.
                     
                     
                        A XVI. áruosztály 85. árucsoportjában a „8541” címsor sorában az „Árumegnevezés” oszlopban szereplő szöveg helyébe a következő szöveg lép:
                        „Félvezető eszközök (például diódák, tranzisztorok, félvezetőalapú átalakítók); fényérzékeny félvezető eszközök, beleértve a fényelemet, modullá vagy panellé összeállítva is; fénykibocsátó dióda (LED), más fénykibocsátó diódákkal (LED) összeállítva is; szerelt piezoelektromos kristály.”
                     
                  
      
      
         
            II. MELLÉKLET
            Az (EU) 2015/2446 felhatalmazáson alapuló rendelet 22-03. melléklete a következőképpen módosul:
            
                        1.
                     
                     
                        A bevezető megjegyzések 2.1. pontja a következő mondattal egészül ki:
                        „A »Harmonizált Rendszer« vagy »HR« kifejezés a Harmonizált Áruleíró- és Kódrendszerről szóló, a Vámegyüttműködési Tanács 2019. június 28-i ajánlásával módosított nemzetközi egyezménnyel létrehozott árunómenklatúrát jelenti (a továbbiakban: »2022. évi HR«).”
                     
                  
                        2.
                     
                     
                        A melléklet II. részében szereplő táblázat 1. oszlopának címében a „Harmonizált Rendszer szerinti vámtarifaszám” szavak helyébe a „kód a 2022. évi HR szerint” szavak lépnek;
                     
                  
                        3.
                     
                     
                        A „0305” címsor sorában a „Termékmegnevezés” oszlopban szereplő szöveg helyébe a következő szöveg lép:
                        „Szárított, sózott vagy sós lében tartósított hal; füstölt hal, a füstölési eljárás előtt vagy alatt főzve is.”.
                     
                  
                        4.
                     
                     
                        Az „ex 0306” címsor sorában a „Termékmegnevezés” oszlopban szereplő szöveg helyébe a következő szöveg lép:
                        „Rákféle héjában is, szárítva, sózva vagy sós lében tartósítva; füstölt rákféle, héjában is, a füstölési eljárás előtt vagy alatt főzve is; rákféle héjában gőzöléssel vagy vízben forrázással főzve is, hűtve, fagyasztva, szárítva, sózva vagy sós lében tartósítva is.”.
                     
                  
                        5.
                     
                     
                        Az „ex 0307” címsor sorában a „Termékmegnevezés” oszlopban szereplő szöveg helyébe a következő szöveg lép:
                        „Puhatestű állat kagylóban is, élve, frissen, hűtve, fagyasztva, szárítva, sózva vagy sós lében tartósítva; füstölt puhatestű állat, kagylóban is, a füstölési eljárás előtt vagy alatt főzve is.”.
                     
                  
                        6.
                     
                     
                        Az „ex 0307” vámtarifaszám sora és a 4. árucsoport sora közé a következő két új sor kerül beillesztésre:
                        
                                    „ex 0308 
                                 
                                 
                                    Gerinctelen víziállat, a rákfélék és puhatestűek kivételével, szárítva, sózva vagy sós lében tartósítva; füstölt gerinctelen víziállatok a rákfélék és a puhatestűek kivételével, a füstölési eljárás előtt vagy alatt főzve is
                                 
                                 
                                    Előállítás, amelynek során a 3. árucsoportba tartozó összes felhasznált anyag teljes egészében az adott helyen létrejött
                                 
                              
                                    ex 0309
                                 
                                 
                                    Emberi fogyasztásra alkalmas liszt, dara és labdacs (pellet) halból, rákfélékből, puhatestűekből és egyéb gerinctelen víziállatokból.
                                 
                                 
                                    Előállítás, amelynek során a 3. árucsoportba tartozó összes felhasznált anyag teljes egészében az adott helyen létrejött”
                                 
                              
                  
                        7.
                     
                     
                        Az „ex 15. árucsoport” sorában a „Termékmegnevezés” oszlopban szereplő szöveg helyébe a következő szöveg lép:
                        „Állati, növényi vagy mikrobiális zsír és olaj, és ezek bontási termékei; elkészített ételzsír; állati vagy növényi eredetű viasz; kivéve:”;
                     
                  
                        8.
                     
                     
                        Az „1516 és 1517” címsor sorában a „Termékmegnevezés” oszlopban szereplő szöveg helyébe a következő szöveg lép:
                        „Állati, növényi vagy mikrobiális zsír és olaj és ezek frakciói részben vagy teljesen hidrogénezve, közbeesően észterezve, újraészterezve vagy elaidinizálva, finomítva is, de tovább nem elkészítve.
                        Margarin; ebbe az árucsoportba tartozó állati, növényi vagy mikrobiális zsírok vagy olajok vagy különböző zsírok vagy olajok frakcióinak étkezésre alkalmas keveréke vagy készítménye, a 1516 vtsz. alá tartozó étkezési zsír vagy olaj vagy ezek frakciói kivételével.”.
                     
                  
                        9.
                     
                     
                        A „16. árucsoport” sorban a „Termékmegnevezés” oszlopban szereplő szöveg helyébe a következő szöveg lép:
                        „Húsból, halból, rákféléből, puhatestűből vagy más gerinctelen víziállatból, vagy rovarból készült termékek”.
                     
                  
                        10.
                     
                     
                        Az „ex 1702” címsor első sorában a „Termékmegnevezés” oszlopban szereplő szöveg helyébe a következő szöveg lép:
                        „Más cukor, beleértve a vegytiszta tejcukrot és szőlőcukrot, szilárd állapotban; cukorszirup hozzáadott ízesítő- vagy színezőanyagok nélkül; műméz, természetes mézzel keverve is; égetett cukor”.
                     
                  
                        11.
                     
                     
                        A „6306” címsor sorában a „Termékmegnevezés” oszlopban szereplő szöveg helyébe a következő szöveg lép:
                        „Ponyva, vászontető és napellenző; sátor (beleértve az ideiglenes védőtetőket és hasonló árucikkeket); csónakvitorla, szörfvitorla vagy szárazföldi járművek vitorlája; kempingcikk”.
                     
                  
                        12.
                     
                     
                        A „8548” címsor sorában a „Termékmegnevezés” oszlopban szereplő szöveg helyébe a következő szöveg lép:
                        „Gépnek vagy készüléknek ebben az árucsoportban máshol nem említett elektromos alkatrésze”.
                     
                  
                        13.
                     
                     
                        A „8548” vámtarifaszám sora és a 86. árucsoport sora közé a következő két új sor kerül beillesztésre:
                        
                                    „8549 
                                 
                                 
                                    Elektromos és elektronikus hulladék és törmelék.
                                 
                                 
                                    
                                                a)
                                             
                                             
                                                LDC
                                             
                                          Előállítás a termékétől eltérő bármely vámtarifaszám alá tartozó anyagból
                                    vagy
                                    Előállítás, amelynek során az összes felhasznált anyag értéke nem haladja meg a termék gyártelepi árának 70 %-át.
                                 
                                 
                                    
                                                b)
                                             
                                             
                                                Egyéb kedvezményezett országok
                                             
                                          Előállítás a termékétől eltérő bármely vámtarifaszám alá tartozó anyagból
                                    vagy
                                    Előállítás, amelynek során az összes felhasznált anyag értéke nem haladja meg a termék gyártelepi árának 50 %-át.”
                                 
                              
                  
                        14.
                     
                     
                        A „94. árucsoport” sorban a „Termékmegnevezés” oszlopban szereplő szöveg helyébe a következő szöveg lép:
                        „Bútor; ágyfelszerelés, matracok, ágybetétek, párnák és hasonló párnázott lakberendezési cikkek; máshol nem említett lámpatestek és világítófelszerelések; megvilágított jelzések, reklámfeliratok, névtáblák és hasonlók; előre gyártott épületek.”.
                     
                  
      
      
         
            III. MELLÉKLET
            Az (EU) 2015/2446 felhatalmazáson alapuló rendelet 22-04. melléklete a következőképpen módosul:
            
                        1.
                     
                     
                        A táblázat első oszlopának címében „A Harmonizált Rendszer vagy a Kombinált Nómenklatúra szerinti kód” szavak helyébe „a 2022. évi HR vagy a Kombinált Nómenklatúra szerinti kód” szavak lépnek.
                     
                  
                        2.
                     
                     
                        A Harmonizált Rendszer vagy a Kombinált Nómenklatúra szerinti „2009” kód sorában „Az anyag megnevezése” oszlopban szereplő szöveg helyébe a következő szöveg lép:
                        „Gyümölcsök vagy diófélék leve (beleértve a szőlőmustot és a kókuszvizet is) és zöldséglé, nem erjesztve és hozzáadott alkoholtartalom nélkül, cukor vagy más édesítőanyag hozzáadásával is”.